कुंती बताती है नक्सल उन्मूलन के नाम पर जब-जब पुलिस गश्त पर आती है आस-पास गांव के पुरुषों को उठा कर ले जाती है । कुंती को नक्सलियों से तो छुटकारा मिल गया लेकिन अब पुलिस का डर सताने लगा । नक्सली भी इन्हीं सब घटनाओं का जिक्र करते उससे जुड़ने के लिए कहते है । कुंती बताती है स्थिति आज यह बन गई है कि गाँव से ज्यादातर नौजवान युवक-युवतियों को पुलिस ने उठा लिया है जो बचते हैं वो गुस्से में नक्सलियों के कहने पर सरकार से बगावत कर लेते हैं । कुंती कहती है वो नक्सली नहीं हैं उनके साथ ऐसी घटनाएं हुईं की वो गुस्से में हथियार उठा लेते हैं। लड़ने वाले लोग हैं वे, पुलिस के आत्याचार के कारण वे हथियार उठाते हैं। कुंती बताती है कि “मेरी जब शादी हुई तब भी यही होता था लेकिन मैंने हथियार नहीं उठाया और घर बसा लिया”।